Πρόταση οδηγίας του Ευρωπαϊκού Κοινοβουλίου και του Συμβουλίου για την θέσπιση συστήματος αναγνώρισης των διπλωμάτων σχετικά με τις επαγγελματικές δραστηριότητες που καλύπτονται από τις οδηγίες ελευθέρωσης και μεταβατικών μέτρων και τη συμπλήρωση του γενικού συστήματος αναγνώρισης των διπλωμάτων (96/C 115/03) (Κείμενο που παρουσιάζτει ενδιαφέρον για τον ΕΟΧ) COM(96) 22 τελικό - 96/0031 (COD)

(Υποβλήθηκε από την Επιτροπή στις 9 Φεβρουαρίου 1996)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 49, το άρθρο 57 παράγραφος 1 και παράγραφος 2 πρώτη και τρίτη φράση, και το άρθρο 66,

την πρόταση της Επιτροπής,

τη γνώμη της Οικονομικής και Κοινωνικής Επιτροπής,

Αποφασίζοντας σύμφωνα με τη διαδικασία που προβλέπεται στο άρθρο 189 Β της συνθήκης,

Εκτιμώντας:

(1) ότι δυνάμει της συνθήκης, η διακριτική μεταχείριση βάσει της εθνικότητας στον τομέα της εγκατάστασης και της παροχής υπηρεσιών απαγορεύεται μετά το τέλος της μεταβατικής περιόδου 7 ότι, συνεπώς, ορισμένες διατάξεις οδηγιών που εφαρμόζονται στον τομέα αυτό έχουν καταστεί περιττές για την εφαρμογή του κανόνα της εθνικής μεταχείρισης, ο οποίος καθιερώνεται, με άμεσο αποτέλεσμα, από την ίδια τη συνθήκη 7

(2) ότι ενδείκνυται, ωστόσο, να διατηρηθούν ορισμένες διατάξεις των ανωτέρω οδηγιών ώστε να διευκολυνθεί η αποτελεσματική άσκηση του δικαιώματος εγκατάστασης και ελεύθερης παροχής υπηρεσιών, ιδιαίτερα εφόσον παρέχουν χρήσιμες διευκρινίσεις σχετικά με την υλοποίηση των υποχρεώσεων που απορρέουν από τη συνθήκη 7

(3) ότι, προκειμένου να διευκολυνθεί η ελευθερία εγκατάστασης και η ελεύθερη παροχή υπηρεσιών για μια σειρά δραστηριοτήτων έχουν εκδοθεί οδηγίες που περιέχουν μεταβατικά μέτρα, εν αναμονή της αμοιβαίας αναγνώρισης των διπλωμάτων 7 ότι οι ανωτέρω οδηγίες προβλέπουν ως επαρκή προϋπόθεση για την πρόσβαση στις εν λόγω δραστηριότητες στα κράτη μέλη όπου οι δραστηριότητες αυτές αναγνωρίζονται από τη νομοθεσία, την αποτελεσματική άσκηση της εν λόγω δραστηριότητας στο κράτος μέλος προέλευσης για εύλογο και σχετικά πρόσφατο χρονικό διάστημα 7

(4) ότι πρέπει να αναδιατυπωθούν οι βασικές διατάξεις των εν λόγω οδηγιών, σύμφωνα με τα συμπεράσματα του Ευρωπαϊκού Συμβούλιου του Εδιμβούργου, της 11ης και 12ης Δεκεμβρίου 1992, όσον αφορά την αρχή της επικουρικότητας, την απλούστευση της κοινοτικής νομοθεσίας, και ειδικότερα την επανεξέταση εκ μέρους της Επιτροπής των σχετικά παλαιών οδηγιών στον τομέα των επαγγελματικών προσόντων 7 ότι θα πρέπει συνεπώς, να καταργηθούν οι εν λόγω οδηγίες 7

(5) ότι είναι απαραίτητο να θεσπισθούν κατάλληλες διαδικασίες για την ενημέρωση των κατηγοριών επαγγελματικής εμπειρίας και των καταλόγων επαγγελματικών δραστηριοτήτων στους οποίους παραπέμπουν 7

(6) ότι η οδηγία 89/48/ΕΟΚ του Συμβουλίου, της 21ης Δεκεμβρίου 1988, σχετικά με ένα γενικό σύστημα αναγνώρισης των διπλωμάτων τριτοβάθμιας εκπαίδευσης που πιστοποιούν επαγγελματική εκπαίδευση ελάχιστης διάρκειας τριών ετών (1) και η οδηγία 92/51/ΕΟΚ του Συμβουλίου, της 18ης Ιουνίου 1992, σχετικά με ένα δεύτερο γενικό σύστημα αναγνώρισης της επαγγελματικής εκπαίδευσης, το οποίο συμπληρώνει την οδηγία 89/48/ΕΟΚ (2), όπως τροποποιήθηκε τελευταία από την οδηγία 95/43/ΕΚ της Επιτροπής (3), δεν εφαρμόζονται σε ορισμένες επαγγελματικές δραστηριότητες που καλύπτονται από τις οδηγίες που εφαρμόζονται στον τομέα αυτό 7 ότι, επομένως, πρέπει να προβλεφθεί μηχανισμός αναγνώρισης των διπλωμάτων που θα εφαρμόζεται στις επαγγελματικές δραστηριότητες που δεν καλύπτονται από τις οδηγίες 89/48/ΕΟΚ και 92/51/ΕΟΚ 7

(7) ότι πρέπει να προστεθεί στο γενικό σύστημα η υποχρέωση των κρατών μελών να αναγνωρίζουν τα πιστοποιητικά χρηματοοικονομικής επάρκειας που χορηγούν οι τράπεζες των λοιπών κρατών μελών, καθώς και τα πιστοποιητικά σχετικά με την ασφάλιση κατά των περιουσιακών συνεπειών της επαγγελματικής ευθύνης 7

(8) ότι πρέπει τροποποιηθούν οι οδηγίες 89/48/ΕΟΚ και 92/51/ΕΟΚ προκειμένου να διευκολυνθεί η ελεύθερη κυκλοφορία των νοσοκόμων που δεν κατέχουν τα διπλώματα, πιστοποιητικά ή λοιπούς τίτλους που αναφέρονται στο άρθρο 3 της οδηγίας 77/452/ΕΟΚ του Συμβουλίου, της 27ης Ιουνίου 1977, περί αμοιβαίας αναγννωρίσεως των διπλωμάτων, πιστοποιητικών και λοιπών τίτλων νοσοκόμου υπευθύνου για γενική περίθαλψη και περί των μέτρων προς διευκόλυνση της πραγματικής ασκήσεως του δικαιώματος εγκαταστάσεως και του δικαιώματος ελεύθερης παροχής υπηρεσιών (4), όπως τροποποιήθηκε τελευταία από την πράξη προσχώρησης της Αυστρίας, Φινλανδίας και Σουηδίας 7

(9) ότι πρέπει να προβλεφθεί σύνταξη τακτικών εκθέσεων για την παρακολούθηση της εφαρμογής της παρούσας οδηγίας 7

(10) ότι η παρούσα οδηγία δεν θίγει την εφαρμογή του άρθρου 48 παράγραφος 4 και του άρθρου 55 της συνθήκης,

ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:

ΤΜΗΜΑ I Πεδίο εφαρμογής

Άρθρο 1

1. Τα κράτη μέλη λαμβάνουν τα μέτρα που ορίζονται στην παρούσα οδηγία σε ό,τι αφορά την εγκατάσταση στο έδαφός τους των φυσικών προσώπων και των εταιρειών που αναφέρονται στον τίτλο I των γενικών προγραμμάτων (5), καθώς και σε ό,τι αφορά την παροχή υπηρεσιών από τα εν λόγω πρόσωπα και εταιρείες, που στη συνέχεια καλούνται δικαιούχοι, στους τομείς δραστηριοτήτων που παρατίθενται στο παράρτημα Α.

2. Η παρούσα οδηγία εφαρμόζεται στις δραστηριότητες που παρατίθενται στο παράρτημα Α και τις οποίες επιθυμούν να ασκήσουν οι υπήκοοι ενός κράτους μέλους, σε κράτος μέλος υποδοχής είτε ως ελεύθεροι επαγγελματίες είτε ως μισθωτοί.

Άρθρο 2

Τα κράτη μέλη όπου η πρόσβαση σε μια από τις δραστηριότητες που αναφέρονται στο παράρτημα Α και η άσκηση των εν λόγω δραστηριοτήτων επιτρέπεται μόνον όταν πληρούνται ορισμένες προϋποθέσεις ως προς τα προσόντα, μεριμνούν ώστε ο δικαιούχος που υποβάλλει σχετική αίτηση να γνωρίζει, πριν εγκατασταθεί ή πριν αρχίσει να ασκεί προσωρινή δραστηριότητα, τη νομοθεσία από την οποία διέπεται το επάγγελμα που προτίθεται να ασκήσει.

ΤΜΗΜΑ II Πρόσθετο μέτρο για την αναγνώριση των διπλωμάτων

Άρθρο 3

1. Με την επιφύλαξη του άρθρου 4 ένα κράτος μέλος δεν μπορεί να απαγορεύσει σε υπήκοο κράτους μέλους, ελλείψει προσόντων, την πρόσβαση σε μια από τις δραστηριότητες που αναφέρονται στο παράρτημα Α πρώτο τμήμα ή την άσκησή της υπό τους ίδιους όρους με τους ημεδαπούς, χωρίς να έχει προβεί σε συγκριτική εξέταση μεταξύ, αφενός, των ικανοτήτων που πιστοποιούνται από τα διπλώματα, τα πιστοποιητικά ή άλλους τίτλους σπουδών που έχει αποκτήσει ο ενδιαφερόμενος με σκοπό να ασκήσει την ίδια δραστηριότητα σε άλλο κράτος μέλος της Κοινότητας, και, αφετέρου, των ικανοτήτων που απαιτούνται από τους εθνικούς κανόνες. Εάν από την εν λόγω συγκριτική εξέταση των διπλωμάτων προκύψει ότι οι γνώσεις και τα προσόντα που πιστοποιούνται από δίπλωμα που χορηγεί άλλο κράτος μέλος αντιστοιχούν στις γνώσεις και στα προσόντα που απαιτούνται από τις εθνικές διατάξεις, το κράτος μέλος δεν μπορεί να αρνηθεί στον κάτοχο του διπλώματος το δικαίωμα να ασκεί την εν λόγω δραστηριότητα. Εάν, αντίθετα, η σύγκριση φανερώνει μερική αντιστοιχία μεταξύ των εν λόγω γνώσεων και προσόντων, το κράτος μέλος πρέπει να παράσχει στον αιτούντα τη δυνατότητα να αποδείξει ότι έχει αποκτήσει τις γνώσεις και τα προσόντα που δεν πιστοποιούνται.

2. Η διαδικασία εξέτασης μιας αίτησης αναγνώρισης κατά την έννοια της παραγράφου 1 πρέπει να ολοκληρώνεται κατά το δυνατόν συντομότερο και να επικυρώνεται με αιτιολογημένη απόφαση της αρμόδιας αρχής του κράτους μέλους υποδοχής, το αργότερο τέσσερις μήνες μετά την υποβολή του πλήρους φακέλου του ενδιαφερομένου. Η ανωτέρω απόφαση, ή η μη έκδοση απόφασης, μπορεί να προσβληθεί με προσφυγή σύμφωνα με τους κανόνες εσωτερικού δικαίου.

ΤΜΗΜΑ III Αναγνώριση των επαγγελματικών προσόντων βάσει της επαγγελματικής εμπειρίας που έχει αποκτηθεί σε άλλο κράτος μέλος

Άρθρο 4

Όταν σε ένα κράτος μέλος η πρόσβαση σε μια από τις δραστηριότητες που αναφέρονται στο παράρτημα Α ή η άσκησή της εξαρτάται από την κατοχή γενικών, εμπορικών ή επαγγελματικών γνώσεων και ικανοτήτων, το εν λόγω κράτος μέλος αναγνωρίζει ως επαρκή απόδειξη των ανωτέρω γνώσεων και ικανοτήτων την αποτελεσματική άσκηση της υπό εξέταση δραστηριότητας σε άλλο κράτος μέλος. Η άσκηση αυτή πρέπει να έχει πραγματοποιηθεί, όταν η δραστηριότητα περιέχεται στο παράρτημα Α:

1. Στον κατάλογο I:

α) είτε επί έξι συναπτά έτη ως ελεύθερος επαγγελματίας ή με την ιδιότητα του διευθυντή επιχείρησης 7

β) είτε επί τρία συναπτά έτη ως ελεύθερος επαγγελματίας ή με την ιδιότητα του διευθυντή επιχείρησης, εφόσον ο δικαιούχος αποδείξει ότι έχει πραγματοποιήσει σπουδές για την εν λόγω δραστηριότητα, ελάχιστης διάρκειας τριών ετών, οι οποίες βεβαιώνονται από πιστοποιητικό που αναγνωρίζεται από το κράτος ή κρίνεται πλήρως έγκυρο από αρμόδιο επαγγελματικό φορέα 7

γ) είτε επί τρία συναπτά έτη ως ελεύθερος επαγγελματίας, εφόσον ο δικαιούχος αποδείξει ότι έχει ασκήσει ως μισθωτός την εν λόγω δραστηριότητα επί πέντε τουλάχιστον έτη 7

δ) είτε επί πέντε συναπτά έτη σε θέση με διευθυντικά καθήκοντα, από τα οποία τουλάχιστον τρία έτη σε θέση με τεχνικές αρμοδιότητες που συνεπάγεται την ευθύνη ενός τουλάχιστον τομέα της επιχείρησης, εφόσον ο δικαιούχος αποδείξει ότι έχει πραγματοποιήσει σπουδές για την εν λόγω δραστηριότητα, ελάχιστης διάρκειας τριών ετών, η οποία βεβαιώνεται από πιστοποιητικό που αναγνωρίζει το κράτος ή κρίνεται πλήρως έγκυρο από αρμόδιο επαγγελματικό φορέα.

Στις περιπτώσεις που αναφέρονται στα στοιχεία α) και γ) η εν λόγω δραστηριότητα δεν πρέπει να έχει περατωθεί πριν από διάστημα μεγαλύτερο των δέκα ετών από την ημερομηνία κατάθεσης της αίτησης που προβλέπεται στο άρθρο 6.

2. Στον κατάλογο II:

α) είτε επί έξι συναπτά έτη ως ελεύθερος επαγγελματίας ή με την ιδιότητα του διευθυντή επιχείρησης 7

β) είτε:

- επί τρία συναπτά έτη ως ελεύθερος επαγγελματίας ή με την ιδιότητα του διευθυντή επιχείρησης, εφόσον ο δικαιούχος αποδείξει ότι έχει πραγματοποιήσει σπουδές για την εν λόγω δραστηριότητα, ελάχιστης διάρκειας τριών ετών, οι οποίες βεβαιώνονται από πιστοποιητικό που αναγνωρίζεται από το κράτος ή κρίνεται πλήρως έγκυρο από αρμόδιο επαγγελματικό φορέα,

- επί τέσσερα συναπτά έτη ως ελεύθερος επαγγελματίας ή με την ιδιότητα του διευθυντή επιχείρησης, εφόσον ο δικαιούχος αποδείξει ότι έχει πραγματοποιήσει σπουδές για την εν λόγω δραστηριότητα, ελάχιστης διάρκειας δύο ετών, οι οποίες βεβαιώνονται από πιστοποιητικό που αναγνωρίζεται από το κράτος ή κρίνεται πλήρως έγκυρο από αρμόδιο επαγγελματικό φορέα 7

γ) είτε επί τρία συναπτά έτη ως ελεύθερος επαγγελματίας ή με την ιδιότητα διευθυντή επιχείρησης, εφόσον ο δικαιούχος αποδείξει ότι έχει ασκήσει ως μισθωτός την εν λόγω δραστηριότητα επί πέντε τουλάχιστον έτη 7

δ) είτε:

- επί πέντε συναπτά έτη ως μισθωτός, εφόσον ο δικαιούχος αποδείξει ότι έχει πραγματοποιήσει σπουδές για την εν λόγω δραστηριότητα, ελάχιστης διάρκειας τριών ετών, οι οποίες βεβαιώνονται από πιστοποιητικό που αναγνωρίζεται από το κράτος ή κρίνεται πλήρως έγκυρο από αρμόδιο επαγγελματικό φορέα,

- επί έξι συναπτά έτη ως μισθωτός, εφόσον ο δικαιούχος αποδείξει ότι έχει πραγματοποιήσει σπουδές για την εν λόγω δραστηριότητα, ελάχιστης διάρκειας δύο ετών, οι οποίες βεβαιώνονται από πιστοποιητικό που αναγνωρίζεται από το κράτος ή κρίνεται πλήρως έγκυρο από αρμόδιο επαγγελματικό φορέα.

Στις περιπτώσεις που αναφέρονται στα στοιχεία α) και γ) η εν λόγω δραστηριότητα δεν πρέπει να έχει περατωθεί πριν από διάστημα μεγαλύτερο των δέκα ετών από την ημερομηνία κατάθεσης της αίτησης που προβλέπεται στο άρθρο 6.

3. Στον κατάλογο III:

α) είτε επί έξι συναπτά έτη ως ελεύθερος επαγγελματίας ή με την ιδιότητα διευθυντή επιχείρησης 7

β) είτε επί τρία συναπτά έτη ως ελεύθερος επαγγελματίας ή με την ιδιότητα του διευθυντή επιχείρησης, εφόσον ο δικαιούχος αποδείξει ότι έχει πραγματοποιήσει σπουδές για την εν λόγω δραστηριότητα, ελάχιστης διάρκειας τριών ετών, οι οποίες βεβαιώνονται από πιστοποιητικό που αναγνωρίζεται από το κράτος ή κρίνεται πλήρως έγκυρο από αρμόδιο επαγγελματικό φορέα 7

γ) είτε επί τρία συναπτά έτη ως ελεύθερος επαγγελματίας εφόσον ο δικαιούχος αποδείξει ότι ασκήσει ως μισθωτός την εν λόγω δραστηριότητα επί πέντε τουλάχιστον έτη.

Στις περιπτώσεις που αναφέρονται στα στοιχεία α) και γ) η εν λόγω δραστηριότητα δεν πρέπει να έχει περατωθεί πριν από διάστημα μεγαλύτερο των δέκα ετών από την ημερομηνία κατάθεσης της αίτησης που προβλέπεται στο άρθρο 6.

4. Στον κατάλογο IV:

α) είτε επί πέντε συναπτά έτη ως ελεύθερος επαγγελματίας ή με την ιδιότητα του διευθυντή επιχείρησης 7

β) είτε επί δύο συναπτά έτη ως ελεύθερος επαγγελματίας ή με την ιδιότητα του διευθυντή επιχείρησης, εφόσον ο δικαιούχος αποδείξει ότι έχει πραγματοποιήσει σπουδές για την εν λόγω δραστηριότητα, ελάχιστης διάρκειας τριών ετών, οι οποίες βεβαιώνονται από πιστοποιητικό που αναγνωρίζει το κράτος ή κρίνεται πλήρως έγκυρο από αρμόδιο επαγγελματικό φορέα 7

γ) είτε επί τρία συναπτά έτη ως ελεύθερος επαγγελματίας ή με την ιδιότητα του διευθυντή επιχείρησης, εφόσον ο δικαιούχος αποδείξει ότι έχει πραγματοποιήσει σπουδές για την εν λόγω δραστηριότητα, ελάχιστης διάρκειας δύο ετών, οι οποίες βεβαιώνονται από πιστοποιητικό που αναγνωρίζεται από το κράτος ή κρίνεται πλήρως έγκυρο από αρμόδιο επαγγελματικό φορέα 7

δ) είτε επί δύο συναπτά έτη ως ελεύθερος επαγγελματίας ή με την ιδιότητα διευθυντή επιχείρησης, εφόσον ο δικαιούχος αποδείξει ότι άσκησε ως μισθωτός την εν λόγω δραστηριότητα επί τρία τουλάχιστον έτη 7

ε) είτε επί τρία συναπτά έτη ως ελεύθερος επαγγελματίας, εφόσον ο δικαιούχος αποδείξει ότι έχει πραγματοποιήσει σπουδές για την εν λόγω δραστηριότητα, ελάχιστης διάρκειας δύο ετών, οι οποίες βεβαιώνονται από πιστοποιητικό που αναγνωρίζεται από το κράτος ή κρίνεται πλήρως έγκυρο από αρμόδιο επαγγελματικό φορέα.

5. Στον κατάλογο V:

α) επί τρία έτη, ως ελεύθερος επαγγελματίας ή με την ιδιότητα διευθυντή επιχείρησης, υπό τον όρο ότι η εν λόγω δραστηριότητα έχει περατωθεί το ανώτερο δύο έτη πριν από την κατάθεση της αίτησης που προβλέπεται στο άρθρο 6, εκτός εάν η χώρα υποδοχής δίδει στους υπηκόους της το δικαίωμα να διακόψουν τις επαγγελματικές τους δραστηριότητες για μεγαλύτερο διάστημα 7

β) επί τρία έτη, ως ελεύθερος επαγγελματίας ή με την ιδιότητα διευθυντή επιχείρησης, υπό τον όρο ότι η εν λόγω δραστηριότητα έχει περατωθεί το ανώτερο δύο έτη πριν από την κατάθεση της αίτησης που προβλέπεται στο άρθρο 6.

6. Στον κατάλογο VI:

α) είτε επί τρία συναπτά έτη ως ελεύθερος επαγγελματίας ή με την ιδιότητα του διευθυντή επιχείρησης 7

β) είτε επί δύο συναπτά έτη ως ελεύθερος επαγγελματίας ή με την ιδιότητα του διευθυντή επιχείρησης, εφόσον ο δικαιούχος αποδείξει ότι έχει πραγματοποιήσει σπουδές για την εν λόγω δραστηριότητα, οι οποίες βεβαιώνονται από πιστοποιητικό που αναγνωρίζει το κράτος ή κρίνεται πλήρως έγκυρο από αρμόδιο επαγγελματικό φορέα 7

γ) είτε επί δύο συναπτά έτη ως ελεύθερος επαγελματίας ή με την ιδιότητα του διευθυντή επιχείρησης, εφόσον ο δικαιούχος αποδείξει ότι έχει ασκήσει την εν λόγω δραστηριότητα ως μισθωτός, επί τρία τουλάχιστον έτη 7

δ) είτε επί τρία συναπτά έτη ως μισθωτός, εφόσον ο δικαιούχος αποδείξει ότι έχει πραγματοποιήσει σπουδές για την εν λόγω δραστηριότητα, οι οποίες βεβαιώνονται από πιστοποιητικό που αναγνωρίζει το κράτος ή κρίνει πλήρως έγκυρο ο αρμόδιος επαγγελματικός φορέας.

Στις περιπτώσεις που αναφέρονται στα στοιχεία α) και γ) η εν λόγω δραστηριότητα δεν πρέπει να έχει περατωθεί πριν από διάστημα μεγαλύτερο των δέκα ετών από την ημερομηνία κατάθεσης της αίτησης που προβλέπεται στο άρθρο 6.

Άρθρο 5

Η δραστηριότητα του διευθυντή επιχείρησης κατά την έννοια του άρθρου 4 ασκείται από κάθε πρόσωπο που έχει ασκήσει σε βιομηχανική ή εμπορική επιχείρηση του αντίστοιχου επαγγελματικού κλάδου:

α) είτε τα καθήκοντα επικεφαλής επιχείρησης ή διευθυντή θυγατρικής εταιρείας 7

β) είτε τα καθήκοντα αναπληρωτή του επιχειρηματία ή του επικεφαλής επιχείρησης, εφόσον τα καθήκοντα αυτά συνεπάγονται ευθύνη ανάλογη με την ευθύνη του επιχειρηματία ή του επικεφαλής επιχείρησης 7

γ) είτε τα καθήκοντα ανώτερου στελέχους που είναι επιφορτισμένο με εμπορικά θέματα και είναι υπεύθυνο τουλάχιστον για ένα τμήμα της επιχείρησης.

Άρθρο 6

Η απόδειξη ότι πληρούνται οι όροι που αναφέρονται στο άρθρο 4 παρέχεται από βεβαίωση που χορηγεί η αρμόδια αρχή ή ο αρμόδιος φορέας του κράτους μέλους καταγωγής ή προέλευσης, την οποία ο ενδιαφερόμενος πρέπει να προσκομίσει για να στηρίξει την αίτηση για άσκηση της ή των εν λόγω δραστηριοτήτων στο κράτος μέλος υποδοχής.

ΤΜΗΜΑ IV Αναγνώριση των λοιπών επαγγελματικών προσόντων που έχουν αποκτηθεί σε άλλο κράτος μέλος

Άρθρο 7

1. Όταν ένα κράτος μέλος απαιτεί από τους υπηκόους του για την πρόσβαση σε μια από τις δραστηριότητες που αναφέρονται στο άρθρο 1 παράγραφος 2, απόδειξη εντιμότητας και την απόδειξη ότι δεν έχουν κηρύξει πτώχευση στο παρελθόν, ή μια μόνο από τις ανωτέρω αποδείξεις, δέχεται ως επαρκή απόδειξη για τους υπηκόους των λοιπών κρατών μελών, την προσκόμιση αποσπάσματος ποινικού μητρώου ή, ελλείψει αυτού, ισοδύναμου εγγράφου που χορηγείται από την αρμόδια δικαστική ή διοικητική αρχή του κράτους μέλους καταγωγής ή προέλευσης, από το οποίο προκύπτει ότι πληρούνται οι προϋποθέσεις αυτές.

2. Όταν ένα κράτος μέλος υποδοχής απαιτεί από τους υπηκόους του, για την πρόσβαση σε μια από τις δραστηριότητες που αναφέρονται στο άρθρο 1 παράγραφος 2, ορισμένες προϋποθέσεις εντιμότητας, απουσίας πτώχευσης, χρηστοήθειας ή την απόδειξη ότι δεν τους έχουν επιβληθεί στο παρελθόν κυρώσεις επαγγελματικού ή διοικητικού χαρακτήρα (όπως η έκπτωση, η ανάκληση ή η διαγραφή), οι οποίες δεν μπορούν να αποδειχθούν από το έγγραφο που αναφέρεται στην παράγραφο 1, δέχεται ως επαρκή απόδειξη για τους υπηκόους άλλων κρατών μελών βεβαίωση που εκδίδεται από αρμόδια δικαστική ή διοικητική αρχή της χώρας καταγωγής ή προέλευσης, όπου βεβαιώνεται ότι πληρούνται οι εν λόγω προϋποθέσεις. Η βεβαίωση αυτή θα αναφέρεται στα ακριβή στοιχεία που λαμβάνονται υπόψη στο κράτος μέλος υποδοχής.

3. Όταν το έγγραφο που αναφέρεται στην παράγραφο 1 ή η βεβαίωση που αναφέρεται στην παράγραφο 2 δεν εκδίδεται από το κράτος μέλος καταγωγής ή προέλευσης, μπορεί να αντικατασταθεί από ένορκο βεβαίωση -ή, στα κράτη μέλη όπου δεν υφίσταται ο όρκος, από υπεύθυνη δήλωση- που γίνεται από τον ενδιαφερόμενο ενώπιον μιας αρμόδιας δικαστικής ή διοικητικής αρχής ή, ενδεχομένως, ενός συμβολαιογράφου, του κράτους μέλους καταγωγής ή προέλευσης, που εκδίδει βεβαίωση η οποία πιστοποιεί τον όρκο ή την υπεύθυνη δήλωση. Η δήλωση περί μη κήρυξης πτώχευσης μπορεί επίσης να γίνει ενώπιον αναγνωρισμένου επαγγελματικού φορέα του κράτους μέλους καταγωγής ή προέλευσης.

4. Όταν, ένα κράτος μέλος υποδοχής, απαιτεί την προσκόμιση αποδείξεων περί της χρηματοοικονομικής επάρκειας, το εν λόγω κράτος μέλος θεωρεί τις βεβαιώσεις που χορηγούν οι τράπεζες του κράτους μέλους καταγωγής ή προέλευσης ισοδύναμες με τις βεβαιώσεις που χορηγούνται στο έδαφός του.

5. Όταν ένα κράτος μέλος απαιτεί από τους υπηκόους του για την πρόσβαση σε μια από τις δραστηριότητες που αναφέρονται στο άρθρο 1 παράγραφος 2, ή για την άσκηση της εν λόγω δραστηριότητας, την απόδειξη ότι καλύπτονται από ασφάλεια κατά των περιουσιακών συνεπειών της επαγγελματικής τους ευθύνης, το εν λόγω κράτος δέχεται τις βεβαιώσεις που χορηγούν οι ασφαλιστικοί οργανισμοί των λοιπών κρατών μελών ως ισοδύναμες με τις βεβαιώσεις που χορηγούνται στο έδαφός του. Η εν λόγω βεβαίωση πρέπει να διευκρινίζει ότι ο ασφαλιστικός οργανισμός τηρεί τις ισχύουσες νομοθετικές και κανονιστικές διατάξεις του κράτους μέλους υποδοχής σε ό,τι αφορά τις λεπτομέρειες και την έκταση της εν λόγω εγγύησης.

6. Τα έγγραφα που αναφέρονται στις παραγράφους 1, 2, 3 και 5 πρέπει να έχουν εκδοθεί το ανώτερο τρεις μήνες πριν από την ημερομηνία προσκόμισής τους.

ΤΜΗΜΑ V Συμπλήρωμα του γενικού συστήματος αναγνώρισης των διπλωμάτων

Άρθρο 8

1. Η οδηγία 894/48/ΕΟΚ τροποποιείται ως εξής:

α) στο άρθρο 2 προστίθεται το ακόλουθο εδάφιο:

«Με την επιφύλαξη του προηγούμενου εδαφίου, όταν ένας νοσοκόμος ο οποίος δεν κατέχει κάποιο από τα διπλώματα, πιστοποιητικά ή λοιπούς τίτλους που αναφέρονται στο άρθρο 3 της οδηγίας 77/452/ΕΟΚ του Συμβουλίου (*) που αποσκοπεί στην αμοιβαία αναγνώριση των διπλωμάτων, πιστοποιητικών ή λοιπών τίτλων νοσοκόμου γενικής περίθαλψης και περιέχει μέτρα για τη διευκόλυνση της αποτελεσματικής άσκησης του δικαιώματος εγκατάστασης και ελεύθερης παροχής υπηρεσιών, επιθυμεί να ασκήσει σε άλλο κράτος μέλος τη δραστηριότητα του νοσοκόμου γενικής περίθαλψης όπως ορίζεται στο άρθρο 1 της οδηγίας 77/452/ΕΟΚ, εφαρμόζονται οι διατάξεις της παρούσας οδηγίας.

(*) ΕΕ αριθ. L 176 της 15. 7. 1977, σ. 1.»

β) στο άρθρο 6 προστίθενται οι παράγραφοι 5 και 6:

«5. Όταν, για την πρόσβαση σε ένα νομοθετικά κατοχυρωμένο επάγγελμα ή για την άσκησή του στο κράτος μέλος υποδοχής πρέπει να αποδειχθεί η χρηματοοικονομική επάρκεια, το εν λόγω κράτος μέλος θεωρεί τις βεβαιώσεις που χορηγούνται από τις τράπεζες του κράτους μέλους καταγωγής ή προέλευσης ισοδύναμες με τις βεβαιώσεις που χορηγούνται στο έδαφός του.

6. Όταν η αρμόδια αρχή του κράτους μέλους υποδοχής απαιτεί από τους υπηκόους της για την πρόσβαση σε ένα νομοθετικά κατοχυρωμένο επάγγελμα ή για την άσκησή του την απόδειξη ότι καλύπτονται από ασφάλεια κατά των χρηματικών συνεπειών της επαγελματικής τους ευθύνης, το εν λόγω κράτος δέχεται τις βεβαιώσεις που χορηγούν οι ασφαλιστικοί οργανισμοί των λοιπών κρατών μελών ως ισοδύναμες με τις βεβαιώσεις που χορηγούνται στο έδαφός του. Η εν λόγω βεβαίωση πρέπει να διευκρινίζει ότι ο ασφαλιστικός οργανισμός τηρεί τις ισχύουσες νομικές και κανονιστικές διατάξεις στο κράτος μέλος υποδοχής σε ό,τι αφορά τις λεπτομέρειες και την έκταση της εν λόγω εγγύησης. Η βεβαίωση αυτή πρέπει να έχει εκδοθεί το ανώτερο τρεις μήνες πριν από την προσκόμισή της.»

2. Η οδηγία 92/51/ΕΟΚ τροποποιείται ως εξής:

α) στο άρθρο 2 παρεμβάλλεται το ακόλουθο τρίτο εδάφιο:

«Με την επιφύλαξη του προηγούμενου εδαφίου, όταν ένας νοσοκόμος ο οποίος δεν κατέχει κάποιο από τα διπλώματα, πιστοποιητικά ή λοιπούς τίτλους που αναφέρονται στο άρθρο 3 της οδηγίας 77/452/ΕΟΚ του Συμβουλίου (*) που αποσκοπεί στην αμοιβαία αναγνώριση των διπλωμάτων, πιστοποιητικών ή λοιπών τίτλων νοσοκόμου γενικής περίθαλψης και περιέχει μέτρα για τη διευκόλυνση της αποτελεσματικής άσκησης του δικαιώματος εγκατάστασης και ελεύθερης παροχής υπηρεσιών, επιθυμεί να ασκήσει σε άλλο κράτος μέλος τη δραστηριότητα του νοσοκόμου γενικής περίθαλψης όπως ορίζεται στο άρθρο 1 της οδηγίας 77/452/ΕΟΚ, εφαρμόζονται οι διατάξεις της παρούσας οδηγίας.

(*) ΕΕ αριθ. L 176 της 15. 7. 1977, σ. 1.»

β) στο άρθρο 10 προστίθενται οι ακόλουθοι παράγραφοι 5 και 6:

«5. Όταν, για την πρόσβαση σε ένα νομοθετικά κατοχυρωμένο επάγγελμα ή για την άσκησή του στο κράτος μέλος υποδοχής πρέπει να αποδειχθεί η χρηματοοικονομική επάρκεια, το εν λόγω κράτος μέλος θεωρεί τις βεβαιώσεις που χορηγούνται από τις τράπεζες του κράτους μέλους καταγωγής ή προέλευσης ισοδύναμες με τις βεβαιώσεις που χορηγούνται στο έδαφός του.

6. Όταν η αρμόδια αρχή του κράτους μέλους υποδοχής απαιτεί από τους υπηκόους της για την πρόσβαση σε ένα νομοθετικά κατοχυρωμένο επάγγελμα ή για την άσκησή του την απόδειξη ότι καλύπτονται από ασφάλεια κατά των χρηματικών συνεπειών της επαγγελματικής τους ευθύνης, το εν λόγω κράτος δέχεται τις βεβαιώσεις που χορηγούν οι ασφαλιστικοί οργανισμοί των λοιπών κρατών μελών ως ισοδύναμες με τις βεβαιώσεις που χορηγούνται στο έδαφός του. Η εν λόγω βεβαίωση πρέπει να διευκρινίζει ότι ο ασφαλιστικός οργανισμός τηρεί τις ισχύουσες νομικές και κανονιστικές διατάξεις στο κράτος μέλος υποδοχής σε ό,τι αφορά τις λεπτομέρειες και την έκταση της εν λόγω εγγύησης. Η βεβαίωση αυτή πρέπει να έχει εκδοθεί το ανώτερο τρεις μήνες πριν από την προσκόμισή της.»

ΤΜΗΜΑ VI Διαδικαστίκες διατάξεις

Άρθρο 9

Οι διατάξεις του άρθρου 4 και οι κατάλογοι που περιέχονται στο παράρτημα Α μπορούν να τροποποιηθούν σύμφωνα με τη διαδικασία που προβλέπεται στο άρθρο 10.

Άρθρο 10

Η Επιτροπή επικουρείται από την επιτροπή που ορίζεται στο άρθρο 15 παράγραφος 3 της οδηγίας 92/51/ΕΟΚ, και την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.

Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Η γνώμη διατυπώνεται με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο προέδρος δεν λαμβάνει μέρος την ψηφοφορία.

Η Επιτροπή θεσπίζει μέτρα τα οποία μπορούν να εφαρμοστούν αμέσως. Εάν όμως τα μέτρα αυτά δεν είναι σύμφωνα με τη γνώμη που διατύπωσε η επιτροπή, τότε ανακοινώνονται αμέσως από την Επιτροπή στο Συμβούλιο. Στην περίπτωση αυτή, η Επιτροπή αναβάλλει την εφαρμογή των μέτρων που αποφάσισε για διάστημα δύο μηνών.

Το Συμβούλιο, αποφασίζοντας με ειδική πλεοψηφία, μπορεί να λάβει διαφορετική απόφαση μέσα στην προθεσμία που προβλέπεται στο τρίτο εδάφιο.

Άρθρο 11

1. Τα κράτη μέλη ορίζουν εντός της προθεσμίας που προβλέπεται στο άρθρο 14 τις αρμόδιες αρχές και τους αρμόδιους φορείς για την έκδοση των βεβαιώσεων που αναφέρονται στα άρθρα 6 και 7, παράγραφοι 1, 2 και 3 και ενημερώνουν άμεσα τα υπόλοιπα κράτη μέλη και την Επιτροπή.

2. Η ομάδα συντονισμού, που έχει συσταθεί με το άρθρο 9 παράγραφος 2 της οδηγίας 89/48/ΕΟΚ, έχει επίσης ως αποστολή:

- τη διευκόλυνση της εφαρμογής της παρούσας οδηγίας,

- τη συγκέντρωση όλων των χρήσιμων πληροφοριών για την εφαρμογή της στα κράτη μέλη.

ΤΜΗΜΑ VII Τελικές διατάξεις

Άρθρο 12

1. Οι οδηγίες που παρατίθενται στο παράρτημα Β καταργούνται.

2. Οι παραπομπές στις καταργηθείσες οδηγίες θεωρούνται ως παραπομπές στην παρούσα οδηγία.

Άρθρο 13

Από την 1η Ιανουαρίου 1999 τα κράτη μέλη κοινοποιούν κάθε δύο χρόνια στην Επιτροπή έκθεση σχετικά με την εφαρμογή του θεσπισθέντος συστήματος.

Εκτός από τα γενικά σχόλια, η έκθεση αυτή περιλαμβάνει στατιστικό δελτίο σχετικά με τις αποφάσεις που έχουν ληφθεί, καθώς και περιγραφή των κυριοτέρων προβλημάτων που απορρέουν από την εφαρμογή της παρούσας οδηγίας.

Άρθρο 14

1. Τα κράτη μέλη θεσπίζουν τις αναγκαίες νομοθετικές, κανονιστικές ή διοικητικές διατάξεις για τη συμμόρφωση με την παρούσα οδηγία πριν από την 1η Ιανουαρίου 1999. Ενημερώνουν αμέσως την Επιτροπή σχετικά.

Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.

2. Τα κράτη μέλη κοινοποιούν στην Επιτροπή το κείμενο των ουσιωδών διατάξεων εσωτερικού δικαίου που εκδίδουν στον τομέα ο οποίος διέπεται από την παρούσα οδηγία.

Άρθρο 15

Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 16

Η παρούσα οδηγία απευθύνεται στα κράτη μέλη.

(1) ΕΕ αριθ. L 19 της 24. 1. 1989, σ. 16.

(2) ΕΕ αριθ. L 209 της 24. 7. 1992, σ. 25.

(3) ΕΕ αριθ. L 184 της 3. 8. 1995, σ. 21.

(4) ΕΕ αριθ. L 176 της 15. 7. 1977, σ. 1.

(5) ΕΕ αριθ. L 2 της 15. 1. 1962, σ. 32/62 και 36/62.

ΠΑΡΑΡΤΗΜΑ Α

ΠΡΩΤΟ ΤΜΗΜΑ ΔΡΑΣΤΗΡΙΟΤΗΤΕΣ ΣΥΝΔΕΟΜΕΝΕΣ ΜΕ ΤΙΣ ΚΑΤΗΓΟΡΙΕΣ ΕΠΑΓΓΕΛΜΑΤΙΚΗΣ ΕΜΠΕΙΡΙΑΣ

Κατάλογος I (Κλάσεις συμπεριλαμβανόμενες στις οδηγίες: 64/427/ΕΟΚ, όπως τροποποιήθηκε από την οδηγία 69/77/ΕΟΚ, 68/366/ΕΟΚ, 75/368/ΕΟΚ, 75/369/ΕΟΚ)

1

Οδηγία 64/427/ΕΟΚ (οδηγία ελευθέρωσης 64/429/ΕΟΚ)

Ονοματολογία ΟΒΕΚ

(αντιστοιχεί στις κλάσεις 23-40 ΔΤΤΒ)

>ΘΕΣΗ ΠΗΝΑΚΑ>

2

Οδηγία 68/366/ΕΟΚ (οδηγία ελευθέρωσης 68/365/ΕΟΚ)

Ονοματολογία ΟΒΕΚ

>ΘΕΣΗ ΠΗΝΑΚΑ>

3

Οδηγία 75/368/ΕΟΚ: δραστηριότητες προβλεπόμενες στο άρθρο 5 παράγραφος 1

Ονοματολογία ΔΤΤΒ

>ΘΕΣΗ ΠΗΝΑΚΑ>

4

Οδηγία 75/369/ΕΟΚ

(άρθρο 6: όταν η δραστηριότητα θεωρείται ως βιομηχανική ή βιοτεχνική)

Ονοματολογία ΔΤΤΒ

Άσκηση κατά πλανόδιο τρόπο των ακόλουθων:

α) - αγορά και πώληση εμπορευμάτων από τους πλανόδιους εμπόρους (ex ομάδα 612 ΔΤΤΒ)

- αγορά και πώληση εμπορευμάτων στις στεγασμένες αγορές εκτός των μονίμων στο έδαφος εγκατεστημένων και στις υπαίθριες αγορές 7

β) οι δραστηριότητες που αποτελούν το αντικείμενο μεταβατικών μέτρων που έχουν ήδη υιοθετηθεί αλλά που αποκλείουν ρητά την κατά πλανόδιο τρόπο άσκηση των εν λόγω δραστηριοτήτων ή δεν την αναφέρουν.

Κατάλογος II (οδηγία 82/470/ΕΟΚ, άρθρο 6 παράγραφος 3) Ονοματολογία ΔΤΤΒ

Ομάδες 718 και 720

Οι δραστηριότητες αυτές συνίστανται κυρίως:

- στην οργάνωση, παρουσίαση και πώληση, κατ' αποκοπή ή με προμήθεια, των μεμονωμένων ή συνδυασμένων τμημάτων ενός ταξιδίου ή μιάς διαμονής (μεταφορά, παροχή στέγης, τροφή, εκδρομές κ.λπ.), ανεξαρτήτως της αιτίας της μετακινήσεως.

Κατάλογος III (οδηγία 82/489/ΕΟΚ)

>ΘΕΣΗ ΠΗΝΑΚΑ>

Κατάλογος IV (οδηγία 82/470/ΕΟΚ, άρθρο 6 παράγραφος 1) Ονοματολογία ΔΤΤΒ

Ομάδες 718 και 720

Οι δραστηριότητες αυτές συνίστανται ιδίως:

- στη διενέργεια διαμεσολαβητικών πράξεων μεταξύ των ασκούντων επιχειρήσεις παντός είδους μεταφορών και των ατόμων που αποστέλλουν ή δέχονται αποστολές εμπορευμάτων, καθώς και στην πραγματοποίηση διαφόρων συναφών εργασιών:

αα) με τη σύναψη συμβάσεων με τους επιχειρηματίες μεταφορών για λογαριασμό των εντολέων τους 7

ββ) με την επιλογή του είδους της μεταφοράς, της επιχειρήσεως και του δρομολογίου, που θεωρούνται συμφερότεροι για τον εντολέα 7

γγ) με την προετοιμασία της μεταφοράς από τεχνική άποψη (π.χ. συσκευασία απαραίτητη για τη μεταφορά), με την πραγματοποίηση διαφόρων δευτερευουσών εργασιών κατά τη διάρκεια της μεταφοράς (π.χ. με την εξασφάλιση του ανεφοδιασμού σε πάγο των ψυκτικών βαγονιών) 7

δδ) με τη διεκπεραίωση των διατυπώσεων που συνδέονται με τη μεταφορά, όπως η σύνταξη της φορτωτικής 7 με το συνδυασμό ή το διαχωρισμό των αποστολών 7

εε) με το συντονισμό των διαφόρων φάσεων μιας μεταφοράς, εξασφαλίζοντας τη διαμετακόμιση, την επαναποστολή, τη μεταφόρτωση και τις διάφορες τερματικές εργασίες 7

στ) με την παροχή φορτίου στους μεταφορείς και μεταφορικών δυνατοτήτων στα άτομα που αποστέλλουν ή δέχονται αποστολές εμπορευμάτων 7

- στον υπολογισμό των μεταφορικών εξόδων, και τον έλεγχο του λογαριασμού των εξόδων 7

- στην πραγματοποίηση ορισμένων διαβημάτων μόνιμου ή ευκαιριακού χαρακτήρα, εξ ονόματος και για λογαριασμό εφοπλιστή ή θαλάσσιου μεταφορέα (προς τις λιμενικές αρχές, τις επιχειρήσεις ανεφοδιασμού του πλοίου κ.λπ.).

(Δραστηριότητες του άρθρου 2, σημείο Α α, β ή δ).

Κατάλογος V Οδηγία 70/523/ΕΟΚ, οδηγία 64/222/ΕΟΚ

α) οδηγία 70/523/ΕΟΚ

Μη μισθωτές δραστηριότητες υπαγόμενες στο χονδρικό εμπόριο άνθρακα (ex ομάδα 6112, ονοματολογία ΔΤΤΒ)

β) Οδηγία 64/222/ΕΟΚ (οδηγία ελευθέρωσης 64/224/ΕΟΚ)

1. Επαγγελματικές δραστηριότητες διαμεσολαβητού εξουσιοδοτημένου δυνάμει μιας ή περισσοτέρων εντολών να προετοιμάζει ή να προβαίνει σε εμπορικές συναλλαγές επ' ονόματι και για λογαριασμό τρίτου 7

2. επαγγελματικές δραστηριότητες διαμεσολαβητού, ο οποίος χωρίς να έχει διαρκή εξουσιοδότηση, φέρει σ' επαφή πρόσωπα, που επιθυμούν να συμβληθούν απευθείας ή προετοιμάζει τις εμπορικές συναλλαγές τους ή υποβοηθεί τη σύναψή τους 7

3. επαγγελματικές δραστηριότητες διαμεσολαβητού, ο οποίος προβαίνει επ' ονόματί του σε εμπορικές συναλλαγές για λογαριασμό τρίτου 7

4. επαγγελματικές δραστηριότητες διαμεσολαβητού, ο οποίος πραγματοποιεί χονδρικές πωλήσεις με πλειστηριασμό για λογαριασμό τρίτου 7

5. επαγγελματικές δραστηριότητες διαμεσολαβητών που ζητούν παραγγελίες μεταβαίνοντες από οικία σε οικία 7

6. δραστηριότητες παροχής υπηρεσιών που πραγματοποιούνται κατ' επάγγελμα από μισθωτό διαμεσολαβητή στην υπηρεσία μιας ή περισσοτέρων εμπορικών, βιομηχανικών ή βιοτεχνικών επιχειρήσεων.

Κατάλογος VI Οδηγίες 68/364/ΕΟΚ, 68/368/ΕΟΚ, 75/368/ΕΟΚ, 75/369/ΕΟΚ, 82/470/ΕΟΚ

1

Οδηγία 68/364/ΕΟΚ (οδηγία ελευθέρωσης 68/363/ΕΟΚ)

ex ομάδα 612 ΔΤΤΒ

(Εξαιρούμενες δραστηριότητες:

>ΘΕΣΗ ΠΗΝΑΚΑ>

2

Οδηγία 68/368/ΕΟΚ (οδηγία ελευθέρωσης 68/367/ΕΟΚ)

Ονοματολογία ΔΤΤΒ

ex κλάση 85 ΔΤΤΒ:

1. Εστιατόρια και καταστήματα καταναλώσεως ποτών (ομάδα 852 ΔΤΤΒ)

2. Ξενοδοχεία επιπλωμένα και παρεμφερή καταστήματα, χώροι κατασκηνώσεως (ομάδα 853 ΔΤΤΒ)

3

(Οδηγία 75/368/ΕΟΚ άρθρο 7)

Όλες οι δραστηριότητες του παραρτήματος της οδηγίας 75/368/ΕΟΚ, εκτός των δραστηριοτήτων που αναφέρονται στο άρθρο 5 της οδηγίας (κατάλογος I, αριθ. 3 της παρούσας οδηγίας).

Ονοματολογία ΔΤΤΒ

>ΘΕΣΗ ΠΗΝΑΚΑ>

4

(Οδηγία 75/369/ΕΟΚ άρθρο 5)

Άσκηση κατά πλανόδιο τρόπο των ακολούθων δραστηριοτήτων:

α) - αγορά και πώληση εμπορευμάτων από τους πλανόδιους εμπόρους (ex ομάδα 612 ΔΤΤΒ)

- αγορά και πώληση εμπορευμάτων στις στεγασμένες αγορές εκτός των μονίμων στο έδαφος εγκατεστημένων και στις υπαίθριες αγορές 7

β) οι δραστηριότητες που αποτελούν το αντικείμενο μεταβατικών μέτρων που έχουν ήδη υιοθετηθεί αλλά που αποκλείουν ρητά την κατά πλανόδιο τρόπο άσκηση των εν λόγω δραστηριοτήτων ή δεν την αναφέρουν.

5

(Οδηγία 82/470/ΕΟΚ άρθρο 6 παράγραφος 2)

(Δραστηριότητες αναφερόμενες στο άρθρο 2, σημείο Α γ ή ε, σημείο Β δ, σημεία Γ ή Δ).

Οι δραστηριότητες αυτές συνίστανται ιδίως:

- στη μίσθωση βαγονιών ή αμαξών σιδηροδρόμου για τη μεταφορά ατόμων ή εμπορευμάτων,

- στη μεσολάβηση για την αγορά, την πώληση ή τη ναύλωση πλοίων,

- στην προετοιμασία, τη διαπραγμάτευση και τη σύναψη των συμβάσεων για τη μεταφορά μεταναστών,

- στην παραλαβή κάθε είδους αντικειμένου ή εμπορεύματος για αποθήκευση, για λογαριασμό του καταθέτη, υπό τελωνειακό καθεστώς, σε αποθήκες, γενικές αποθήκες, χώρους αποθηκεύσεως επίπλων, ψυκτικούς θαλάμους αποθηκεύσεως, σιρούς, κ.λπ.,

- στη χορήγηση προς τον καταθέτη αποδείξεως η οποία περιγράφει το αντικείμενο ή το εμπόρευμα που έγινε δεκτό προς αποθήκευση,

- στην παροχή εκτάσεων, τροφής και χώρων για την πώληση ζώων που έχουν δοθεί για προσωρινή φύλαξη, είτε πριν από την πώληση, είτε κατά τη μετακόμιση προς ή από την αγορά,

- στη διενέργεια του ελέγχου ή της τεχνικής πραγματογνωμοσύνης των αυτοκινήτων,

- στη μέτρηση, ζύγιση, ογκομετρική εκτίμηση των εμπορευμάτων.

ΔΕΥΤΕΡΟ ΤΜΗΜΑ ΔΡΑΣΤΗΡΙΟΤΗΤΕΣ ΑΛΛΕΣ ΑΠΟ ΕΚΕΙΝΕΣ ΠΟΥ ΠΡΟΒΛΕΠΟΝΤΑΙ ΣΤΟ ΠΡΩΤΟ ΤΜΗΜΑ

1

Οδηγίες 63/261/ΕΟΚ, 63/262/ΕΟΚ, 65/1/ΕΟΚ, 67/530/ΕΟΚ, 67/531/ΕΟΚ, 67/532/ΕΟΚ, 68/192/ΕΟΚ, 68/415/ΕΟΚ και 71/18/ΕΟΚ

Ονοματολογία ΔΤΤΒ

>ΘΕΣΗ ΠΗΝΑΚΑ>

2

Οδηγία 63/607/ΕΟΚ

(Κινηματογραφικές ταινίες)

3

Οδηγία 64/223/ΕΟΚ

Ονοματολογία ΔΤΤΒ

>ΘΕΣΗ ΠΗΝΑΚΑ>

4

Οδηγία 64/428/ΕΟΚ

Ονοματολογία ΔΤΤΒ

>ΘΕΣΗ ΠΗΝΑΚΑ>

5

Οδηγία 65/264/ΕΟΚ

(κινηματογράφος)

6

Οδηγία 66/162/ΕΟΚ

Ονοματολογία ΔΤΤΒ

>ΘΕΣΗ ΠΗΝΑΚΑ>

7

Οδηγία 67/43/ΕΟΚ

Ονοματολογία ΔΤΤΒ

>ΘΕΣΗ ΠΗΝΑΚΑ>

8

Οδηγία 67/654/ΕΟΚ

Ονοματολογία ΔΤΤΒ

>ΘΕΣΗ ΠΗΝΑΚΑ>

9

Οδηγίες 68/369/ΕΟΚ και 70/451/ΕΟΚ

Ονοματολογία ΔΤΤΒ

>ΘΕΣΗ ΠΗΝΑΚΑ>

10

Οδηγία 69/82/ΕΟΚ

Ονοματολογία ΔΤΤΒ

>ΘΕΣΗ ΠΗΝΑΚΑ>

11

Οδηγία 70/522/ΕΟΚ

Ονοματολογία ΔΤΤΒ

>ΘΕΣΗ ΠΗΝΑΚΑ>

ΠΑΡΑΡΤΗΜΑ Β

ΚΑΤΑΡΓΟΥΜΕΝΕΣ ΟΔΗΓΙΕΣ

ΠΡΩΤΟ ΜΕΡΟΣ: ΟΔΗΓΙΕΣ ΕΛΕΥΘΕΡΩΣΗΣ

>ΘΕΣΗ ΠΗΝΑΚΑ>

ΔΕΥΤΕΡΟ ΜΕΡΟΣ: ΟΔΗΓΙΕΣ ΠΕΡΙ ΜΕΤΑΒΑΤΙΚΩΝ ΜΕΤΡΩΝ

>ΘΕΣΗ ΠΗΝΑΚΑ>